România

Judeţul Mureş **PROIECT**

Consiliul Local al Comunei Crăciuneşti

**HOTĂRÂREA NR. \_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_**

***privind aprobarea Strategiei anuale de achiziţii publice a comunei Crăciuneşti,***

***pentru anul 2023***

Consiliul local al comunei Crăciuneşti, întrunit în şedinţa din data de \_\_\_\_\_\_\_\_\_\_\_\_\_\_

Analizând referatul de aprobare nr. 7956/30.12.2022 a primarului comunei Crăciuneşti, jud. Mureş, raportul de specialitate nr. 7961/30.12.2022 a consilierului achiziții publice din cadrul apararului de specialitate al primarului cu privire la aprobarea Strategiei anuale de achiziţii publice a comunei Crăciuneşti, jud. Mureş pentru anul 2023,

În temeiul prevederilor Legii nr. 98/2016 privind achiziţiile publice;

Potrivit prevederilor art. 11, alin (2), (3) şi (6), art. 12 şi ale art. 13 din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;

În conformitate cu prevederile Legii nr. 52/2003 privind transparenţa decizională în administraţia publică, republicată, cu modificările şi completările ulterioare,

Prevederile art. 129, alin. (14), din OUG nr. 57/2019 privind Codul Administrativ

În temeiul prevederilor art. 139, alin (1) şi art. 196, alin. (1) lit b) din OUG nr. 57/2019 privind Codul Administrativ,

**Hotărăşte**

**Art. 1**. Se aprobă Strategia anuală de achiziţii publice a comunei Crăciuneşti pentru anul 2023, conform anexei care face parte integrantă din prezenta hotărâre.

**Art. 2.** Prezenta hotărâre se comunică Instituţiei Prefectului-Judeţul Mureş, Biroului Financiar Contabil, Taxe şi Impozite, Resurse Umane şi Biroului Juridic, Administraţie Publică Locală, Achiziţii Publice.

PRIMAR,

BODO KAROLY-GYULA

Avizat,

Secretar general,

KAKASI RITA-IZABELLA

**ROMÂNIA**

**JUDEŢUL MUREŞ**

**PRIMĂRIA COMUNEI CRĂCIUNEŞTI**

**547175 CRĂCIUNEŞTI NR. 166**

**Tel. 0265-332112, fax: 0265/332113, email:craciunesti@cjmures.ro**

**www.comunacraciunesti.ro**

Nr. 7956/30.12.2022

**REFERAT DE APROBARE**

***la proiectul de hotărâre privind aprobarea Strategiei anuale de achiziţii publice a comunei Crăciuneşti, pentru anul 2023***

Având în vedere dispoziţiile Legii nr. 98/2016 privind achiziţiile publice şi a H.G. nr. 395/2016 - publicată în M. Of. Nr. 423/2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. 98/20016 privind achiziţiile publice, Comuna Crăciuneşti a procedat la întocmirea proiectului de hotărâre privind aprobarea **Strategiei anuale de achiziţii publice a comunei Crăciuneşti, pentru anul 2023.**

Strategia anuală de achiziţie publică a comunei Crăciuneşti, reprezintă totalitatea proceselor de achiziţie publică planificate a fi lansate de comuna Crăciuneşti în calitate de autoritatea contractantă pe parcursul anului calendaristic 2023.

Strategie anuală de achiziţie publică este valabilă pe perioada 01.01.2023 – 31.12.2023, putând fi modificată și/sau completată ulterior.

În cadrul Strategiei anuale de achiziţie publică se va elabora Programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă.

Acest proiect de hotărâre care cuprinde strategia şi programul de investiţii şi achiziţii publice necesare a se realiza în anul 2023, referindu-se atât la investiţiile demarate în anii precedenți şi nefinalizate, precum şi pentru alte achiziţii publice propuse a se efectua în anul 2023.

Valorile estimative ale achiziţiilor mai sus menţionate sunt prevăzute în anexa la proiectul de hotărâre.

Din aceste considerente, propun Consiliului Local aprobarea hotărârii în forma prezentată.

PRIMAR,

BODO KAROLY-GYULA

**ROMÂNIA**

**JUDEŢUL MUREŞ**

**PRIMĂRIA COMUNEI CRĂCIUNEŞTI**

**547175 CRĂCIUNEŞTI NR. 166**

**Tel. 0265-332112, fax: 0265/332113, email:craciunesti@cjmures.ro**

**www.comunacraciunesti.ro**

Nr. 7961/30.12.2022

**Raport de specialitate**

***la proiectul de hotărâre privind aprobarea Strategiei anuale de achiziţii publice a comunei Crăciuneşti, pentru anul 2023***

Având în vedere referatul de aprobare nr. 7956/30.12.2022, întocmit de către primarul Comunei Crăciunești la proiectul de hotărâre privind aprobarea Strategiei anuale de achiziţii publice a comunei Crăciuneşti, pentru anul 2023 și potrivit dispoziţiilor Legii nr. 98/2016 privind achiziţiile publice şi a H.G. nr. 395/2016 - publicată în M. Of. Nr. 423/2016 - pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. 98/20016 privind achiziţiile publice, Comuna Crăciuneşti a procedat la întocmirea prezentei Strategii prin utilizarea informaţiilor cel puţin a următoarelor elemente estimative:

* Nevoile identificate la nivel de autoritate contractantă ca fiind necesar a fi satisfăcute ca rezultat al unui proces de achiziţie;
* Valoarea estimată a achiziţiei corespunzătoare fiecărei nevoi;
* Capacitatea profesională existentă la nivel de autoritate contractantă pentru derularea unui proces care să asigure beneficile anticipate;
* Resursele existente la nivel de autoritate contractantă, şi după caz, necesarul de resurse care pot fi alocate derulării proceselor de achiziţie publică.

Prezenta Strategie anuală de achiziţie publică a comunei Crăciuneşti, reprezintă totalitatea proceselor de achiziţie publică planificate a fi lansate de comuna Crăciuneşti în calitate de autoritatea contractantă pe parcursul unui an și este valabilă pe perioada 01.01.2023 – 31.12.2023.

Strategia anuală de achiziţie se poate modifica sau completa ulterior.

În cadrul Strategiei anuale de achiziţie publică la nivelul comunei Crăciuneşti, se va elabora Programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă.

Astfel acest proiect de hotărâre cuprinde strategia şi programul de investiţii şi achiziţii publice necesare a se realiza în anul 2023, referindu-se atât la investiţiile demarate în anii precedenți şi nefinalizate, precum şi pentru alte achiziţii publice propuse a se efectua în anul 2023.

Valorile estimative ale achiziţiilor mai sus menţionate sunt prevăzute în anexa la proiectul de hotărâre.

Ţinând cont de necesitatea şi oportunitatea acestui proiect propun spre dezbatere şi aprobare proiectul de hotărâre în forma prezentată.

Consilier achiziții publice

HAVADTOI ATTILA

**Strategia anuală de achiziții publice pe anul 2023**

**Comuna Crăciunești**

1. Noțiuni introductive

În conformitate cu prevederile art. 11. alin (2) din HG Nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice*, precum și pe baza alin (3): Strategia anuală de achiziţie publică se realizează în ultimul trimestru al anului anterior anului căruia îi corespund procesele de achiziţie publică cuprinse în aceasta, şi se aprobă de către conducătorul autorităţii contractante. **În acest sens Comuna Crăciunești a elaborat strategia anuală de achiziție publică**, care cuprinde totalitatea proceselor de achiziție publică planificate a fi lansate de Comuna Crăciunești pe parcursul anului bugetar 2023.

Conform prevederilor art. 11. alin (4) din HG Nr. 395/2016**, autoritatea contractantă are dreptul de a opera modificări sau completări ulterioare** în cadrul strategiei anuale de achiziţie publică. În cazul în care modificările prevăzute la alin. (4) au ca scop acoperirea unor necesități ce nu au fost cuprinse inițial în strategia anuală de achiziţii publice, introducerea acestora în strategie este condiţionată de identificarea surselor de finanțare.

Comuna Crăciunești a procedat la întocmirea prezentei strategii prin utilizarea informațiilor și a cel puțin următoarelor elemente estimative:

a) **nevoile identificate** la nivelul Comunei Crăciunești ca fiind necesar a fi satisfăcute ca rezultat al unui proces de achiziţie, aşa cum rezultă acestea din solicitările transmise de toate compartimentele;

b**) valoarea estimată** a achiziţiei corespunzătoare fiecărei nevoi;

c**) capacitatea profesională** existentă la nivel de autoritate contractantă pentru derularea unui proces care să asigure beneficiile anticipate;

d**) resursele existente** la nivel local şi, după caz, necesarul de resurse suplimentare externe, care pot fi alocate derulării proceselor de achiziţii publice.

În cadrul strategiei anuale de achiziţie publică, Comuna Crăciunești se va elabora **programul anual al achiziţiilor publice**, ca instrument managerial utilizat pentru planificarea şi monitorizarea portofoliului de procese de achiziţie la nivel local.

Pe parcursul întregului proces de achiziție publică, la adoptarea oricărei decizii, trebuie avute în vedere următoarele principii:

•nediscriminarea;

•tratamentul egal;

•recunoaşterea reciprocă;

•transparenţa;

•proporţionalitatea;

•asumarea răspunderii.

Prin **nediscriminare** se înţelege asigurarea condiţiilor de manifestare a concurenţei reale pentru ca orice operator economic, indiferent de naţionalitate să poată participa la procedura de atribuire si să aibă şansa de a deveni, contractant.

Prin **tratament egal** se înţelege stabilirea şi aplicarea pe parcursul procedurii de atribuire de reguli, cerinţe și criterii identice pentru toţi operatorii economici, astfel încât aceştia să beneficieze de şanse egale de a deveni contractanţi.

Prin **recunoaștere reciprocă** se înţelege acceptarea produselor, serviciilor, lucrărilor oferite în mod licit pe piaţa Uniunii Europene; a diplomelor, certificatelor, a altor documente, emise de autorităţile competente din alte state și a specificaţiilor tehnice echivalente cu cele solicitate la nivel naţional.

Prin **transparență** se înţelege aducerea la cunostința publicului a tuturor informaţiilor referitoare la aplicarea procedurii de atribuire.

Prin **proporționalitate** se înţelege asigurarea corelaţiei între necesitatea autorităţii contractante, obiectul contractului de achiziție publică si cerinţele solicitate a fi îndeplinite.

Prin **asumarea răspunderii** se înţelege determinarea clară a sarcinilor şi responsabilităţilor persoanelor implicate în procesul de achiziție publică, urmărindu-se asigurarea profesionalismului, imparţialităţii si a independenţei deciziilor adoptate pe parcursul derulării acestui proces.

**2. Etapele procesului de achiziție publică care vor fi parcurse în anul 2023**

Atribuirea unui contract de achiziție publică/acord cadru este rezultatul unui proces ce se derulează în mai multe etape. Comuna Crăciunești în calitate de autoritate contractantă trebuie să se documenteze și să parcurgă pentru fiecare proces de achiziție publică trei etapă distincte:

1.etapa de planificare/pregătire, inclusiv consultarea pieței;

2.etapa de organizare a procedurii şi atribuirea contractului/acordului- cadru;

3.etapa post atribuire contract/acord-cadru, respectiv executarea şi monitorizarea implementării contractului/acordului-cadru.

**2.1.Etapa de planificare/pregătire, inclusiv consultarea pieţei**

**2.1.1. Planificarea**

Etapa de planificare/pregătire a unui proces de achiziţie publică se iniţiază prin identificarea necesităţilor şi **elaborarea referatelor de necesitate** şi se încheie cu **aprobarea** de către **primarul** Comunei Crăciunești a documentaţiei de atribuire, inclusiv a documentelor suport, precum şi a strategiei de contractare pentru procedura respectivă.

**Strategia de contractare** este un document al fiecărei achiziţii cu o valoare estimată egală sau mai mare decât pragurile valorice stabilite la art. 7 alin. (5) din Legea nr. 98/2016, *privind achizițiile publice*şi este obiect de evaluare a ANAP.

Prin intermediul strategiei de contractare se documentează deciziile din etapa de planificare/pregătire a achiziţiei în legătură cu:

a) relaţia dintre obiectul, constrângerile asociate şi complexitatea contractului, pe de o parte, şi resursele disponibile la nivel de autoritate contractantă pentru derularea activităților din etapele procesului de achiziţie publică, pe de altă parte;

b) procedura de atribuire aleasă, precum şi modalităţile speciale de atribuire a contractului de achiziţie publică asociate, dacă este cazul;

c) tipul de contract propus şi modalitatea de implementare a acestuia;

d) mecanismele de plată în cadrul contractului, alocarea riscurilor în cadrul acestuia, măsuri de gestionare a acestora, stabilirea penalităților pentru ne îndeplinirea sau îndeplinirea defectuoasă a obligaţiilor contractuale;

e) justificările privind determinarea valorii estimate a contractului/acordului-cadru, precum şi orice alte elemente legate de obţinerea de beneficii pentru autoritatea contractantă şi/sau îndeplinirea obiectivelor comunicate la nivelul sectorului administraţiei publice în care activează autoritatea contractantă;

f) justificările privind alegerea procedurii de atribuire în situaţiile prevăzute la art. 69 alin. (2) - (5) din Legea nr. 98/2016 *privind achizițiile publice*şi, după caz, decizia de a reduce termenele în condiţiile legii, decizia de a nu utiliza împărțirea pe loturi, criteriile de calificare privind capacitatea şi, după caz, criteriile de selecţie, criteriul de atribuire şi factorii de evaluare utilizaţi;

h) orice alte elemente relevante pentru îndeplinirea necesităţilor Comunei Crăciunești.

Procedurile de atribuire se aplică în cazul atribuirii contractelor de achiziție publică/acord-cadru a căror valoare estimată, fără TVA, este **egal sau mai mare decât următoarele praguri valorice:**

**•*26.093.012* lei,** pentru contractele de achiziție publică/acord-cadru de lucrări

**•*678.748* lei,** pentru contractele de achiziție publică/acord-cadru de produse și de servicii

**•*3.636.150* lei**, pentru contractele de achiziție publică/acord-cadru de servicii sociale și alte servicii specifice, prevăzute în Anexa nr. 2 din Legea nr. 98/2016 *privind achizițiile publice*;

Comuna Crăciunești atribuie contractele de achiziție publică/acordurile-cadru și organizează concursurile de soluții care privesc achiziții publice a căror valoarea estimată este mai mică decât pragurile corespunzătoare sus menționate prin aplicarea **unei proceduri simplificate**, cu respectarea principiilor: nediscriminarea, tratamentul egal, recunoașterea reciprocă, transparența, proporționalitatea, asumarea răspunderii. Condiții și modalitățile de aplicare a procedurii simplificate prevăzute presupun cel puțin:

•termenele mai scurte

•formalități procedurale reduse

SEAP pune la dispoziția autorităților contractante posibilitatea tehnică de a achiziționa direct, prin intermediul catalogul electronic publicat în SEAP, produse, servicii sau lucrări.

Comuna Crăciunești **are dreptul de a achiziționa direct:**

**•produse și servicii** în cazul în care valoarea estimată a achiziției, fără TVA, este mai **mică decât *270.120* lei**

•**lucrări**, în cazul în care valoarea estimată a achiziției, fără TVA, este mai **mică decât *900.400* lei**

**2.1.2. Consultarea pieței**

Înainte de inițierea procedurii de atribuire, Comuna Crăciunești **are dreptul de a organiza consultări ale pieţei în vederea pregătirii achiziţiei,** prin raportare la obiectul contractului de achiziţie publică, şi pentru a informa operatorii economici cu privire la planurile de achiziţie şi cerințele avute în vedere în legătură cu acestea, făcând cunoscut acest lucru prin intermediul SEAP, precum şi prin orice alte mijloace.

În cadrul consultărilor Comuna Crăciunești are dreptul de a invita experţi independenți, autorităţi publice sau operatori economici, inclusiv organizaţii reprezentative ale acestora.

Autoritatea contractantă are dreptul de a utiliza sau implementa opiniile, sugestiile sau recomandările primite în cadrul consultărilor pentru pregătirea achiziţiei şi pentru organizarea şi desfăşurarea procedurii de atribuire, cu condiţia ca utilizarea sau implementarea acestor opinii, sugestii sau recomandări să nu aibă ca efect denaturarea concurenţei şi/sau încălcarea principiilor nediscriminării şi transparenţei.

Consultarea pieței se inițiază prin publicarea în SEAP, precum și prin orice alte mijloace, a unui **anunț** privind consultarea, în cazul în care dorește.

**Achiziționarea unor produse/servicii/lucrări cu grad ridicat de complexitate tehnică, financiară sau contractuală, ori din domenii cu un rapid progres tehnologic.** Aspectele supuse consultării vizează, fără a se limita acestea, potențiale soluții tehnice, financiare sau contractuale pentru satisfacerea nevoii, precum și aspectele legate de strategia de contractare, inclusiv divizare pe loturi sau posibilitatea solicitării de oferte alternative.

Conform prevederilor art. 18 alin (2) din HG nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,***anunțul trebuie să conțină** cel puţin următoarele elemente:

-denumirea autorităţii contractante şi datele de contact;

-adresa de internet unde sunt publicate informațiile cu privire la procesul de consultare a pieţei;

-descrierea necesităţilor obiective şi constrângerilor de natură tehnică, financiară şi/sau contractuală ce caracterizează nevoia autorităţii contractante în raport cu care se organizează respectiva consultare;

-aspectele supuse consultării;

-termenul până la care se transmit propunerile persoanelor interesate în cadrul procesului de consultare;

-termenul până la care se desfășoară procesul de consultare;

-descrierea modalității de desfăşurare a consultării, respectiv modul în

care se va realiza interacţiunea cu operatorii economici ce răspund la invitaţia autorităţii contractante.

Orice persoană/organizație interesată transmite opinii, sugestii sau recomandări cu privire la aspectele supuse consultării, utilizând formele și mijloacele de comunicare precizate în anunțul privind consultarea. Comuna Crăciunești poate lua în considerare opiniile, sugestiile sau recomandările primite, în cazul în care le consideră relevante.

Comuna Crăciunești poate organiza întâlniri cu fiecare persoană/organizație, în cadrul cărora se poartă discuții cu privire la opiniile, sugestiile sau recomandările pe care acestea le-au transmis.

Comuna Crăciunești are obligația de a publica în SEAP rezultatul procesului de consultare a pieței, dar nu mai târziu de momentul inițierii procedurii de atribuire. De asemenea, pe parcursul desfășurării procesului de consultare, are obligația de a păstra confidențialitatea asupra informații declarate de participanții la consultare ca fiind confidențiale, clasificate sau protejate de un drept de proprietate intelectuale.

**2.1.3. Estimarea valorii achiziției publice și alegerarea modalității de atribuire**

Autoritatea contractantă calculează valoarea estimată a unei achiziţii având în vedere valoarea totală de plată, **fără TVA,** estimată de autoritatea contractantă, luând în considerare orice eventuale forme de opţiuni şi prelungiri ale contractului menţionate în mod explicit în documentele achiziţiei.

Autoritatea contractantă **nu are dreptul de a utiliza metode de calcul al valorii estimate a achiziţiei cu scopul de a evita aplicarea procedurilor** de atribuire prevăzute de legea 98/2016. Autoritatea contractantă **nu are dreptul de a diviza contractul de achiziţie publică în mai multe contracte distincte de valoare mai mică** şi nici de a utiliza metode de calcul care să conducă la o subevaluare a valorii estimate a contractului de achiziţie publică, cu scopul de a evita aplicarea procedurilor de atribuire reglementate de prezenta lege.

Autoritatea contractantă **alege modalitatea de achiziţie** în funcţie de următoarele aspecte:

a) valoarea estimată a tuturor achiziţiilor cu acelaşi obiect sau destinate utilizării identice ori similare, ori care se adresează operatorilor economici ce desfăşoară constant activităţi într-o piaţă de profil relevantă, pe care autoritatea contractantă intenţionează să le atribuie în cursul unui an bugetar;

b) complexitatea contractului/acordului-cadru ce urmează a fi atribuit

c) îndeplinirea condiţiilor specifice de aplicare a anumitor modalităţi de atribuire.

În cazul în care autoritatea contractantă implementează proiecte finanţate din fonduri nerambursabile şi/sau proiecte de cercetare-dezvoltare, prevederile art. 17 alin. (1) din HG 395/2016, se aplică prin raportare la fiecare proiect în parte.

Pentru **contractele de lucrări** aferente obiectivelor de investiţii publice noi sau a lucrărilor de intervenţie asupra celor existente, autoritatea contractantă alege procedura de atribuire în funcţie de următoarele considerente, cu condiţia ca respectivele investiţii să nu facă parte dintr-un proiect sau dintr-o strategie de dezvoltare integrată la nivel naţional, regional, sau local:

a) valoarea estimată a contractului având ca obiect prestarea serviciilor de elaborare a studiului de fezabilitate pentru fiecare obiectiv de investiţii în parte, dacă contractul prevede o clauză privind cedarea drepturilor patrimoniale de autor;

b) valoarea estimată a contractului având ca obiect prestarea serviciilor de proiectare tehnică şi asistenţă din partea proiectantului pentru fiecare obiectiv de investiţii în parte, cumulată cu cea a lucrărilor aferente obiectivului de investiţii, indiferent dacă acestea fac obiectul aceluiaşi contract sau se atribuie contracte diferite;

c) valoarea estimată a contractului având ca obiect prestarea serviciilor de dirigenţie de şantier pentru fiecare obiectiv de investiţii în parte.

**2.1.4. Achizițiile directe**

Comuna Crăciunești are dreptul de a achiziţiona direct produse, servicii sau lucrări, în măsura în care valoarea estimată a achiziţiei, fără TVA, este mai mică decât pragurile valorice prevăzute la art. 7 alin. (5) din Lege 98/2016, adică:

• produse sau servicii**: *270.120* lei**

• lucrări: ***900.400*****lei**

SEAP pune la dispoziţia autorităţilor contractante posibilitatea tehnică de a achiziţiona direct**, prin intermediul catalogului electronic publicat în SEAP,** produse, servicii sau lucrări. În cazul în care autoritatea contractantă **nu identifică în cadrul catalogului electronic** produsul, serviciul sau lucrarea care îi poate satisface necesitatea sau constată că preţul postat de operatorii economici pentru obiectul achiziţiei este mai mare decât preţul pieţei sau din motive tehnice imputabile SEAP nu este posibil accesul la catalogul electronic, atunci autoritatea contractantă **poate realiza achiziţia de la orice operator economic,** elaborând în acest sens o notă justificativă. Achiziția se realizează pe bază de document justificativ. Angajamentul legal prin care se angajează cheltuielile aferente achiziţiei directe poate lua forma unui **contract** de achiziţie publică sau, după caz, a unui **document fiscal** ori a unei **comenzi**, inclusiv în cazul achiziţiilor iniţiate prin intermediul instrumentelor de plată ce permit posesorului să le utilizeze în relaţia cu comercianţii în vederea efectuării de plăţi, fără numerar, pentru achiziţionarea de produse, servicii şi/sau lucrări prin intermediul unui terminal, cum ar fi, dar fără a se limita la, cardurile de plată şi/sau portofele electronice.

În cadrul SEAP, operatorii economici înregistraţi au posibilitatea de a publica un catalog cuprinzând produsele, serviciile sau lucrările pe care le oferă. În cazul în care publică un astfel de catalog, operatorii economici au obligaţia de a menţiona detalii cu privire la produsele, serviciile sau lucrările oferite, inclusiv preţul, astfel încât autoritatea contractantă să aibă suficiente informaţii pentru a alege în mod corect şi obiectiv.

Autoritatea contractantă, accesând cataloagele publicate în SEAP, are dreptul de a alege dintre produsele, serviciile sau lucrările prezentate în aceste cataloage şi de a transmite în acest scop, prin intermediul SEAP, notificări operatorilor economici care le oferă. **Notificările** trebuie să conţină informaţii referitoare la:

a) **datele de identificare** ale produselor, serviciilor sau solicitate;

b) cerinţele privind **livrarea**, **prestarea sau executarea**;

c) condiţiile în care urmează să se efectueze plata.

În termen de **douăzile** de la primirea notificării, operatorul economic are obligaţia de a transmite prin intermediul SEAP **acceptarea sau neacceptarea** condiţiilor impuse de autoritatea contractantă. Netransmiterea unui răspuns în termenul susmenționat echivalează cu neacceptarea condiţiilor impuse de autoritatea contractantă. În cazul în care operatorul economic acceptă condiţiile impuse de autoritatea contractantă, va transmite acesteia, prin intermediul SEAP, **oferta fermă** pentru furnizarea produselor, prestarea serviciilor sau executarea lucrărilor. Autoritatea contractantă va transmite prin intermediul SEAP dacă acceptă oferta fermă, în termen de **cel mult 5 zile** de la data transmiterii ofertei ferme de către operatorul economic.

În situaţia în care achiziţia directă nu se realizează din catalogul electronic, autoritatea contractantă transmite în SEAP **o notificare cu privire la achiziţia directă în cel mult 10 zile** de la data primirii documentului justificativ ce stă la baza achiziţiei realizate. Transmiterea notificării se va efectua în format electronic prin utilizarea aplicaţiei în secțiunea notificări de atribuire din cadrul SEAP.

Autoritatea contractantă, prin compartimentul intern specializat în domeniul achiziţiilor, **are obligaţia de a ţine evidenţa achiziţiilor directe** de produse, servicii şi lucrări, ca parte a strategiei anuale de achiziţii publice.

**Metodologia efectuării achizițiilor directe:**

1. Compartimentul de specialitate elaborează **referatul de necesitate**;

2. Înainte de inițierea achiziției directe compartimentul de specialitate întocmește **documentația de atribuire** care cuprinde următoarele:

a. solicitarea de ofertă;

b.necesități minime obligatorii în care se va specifica obligatoriu condiţiile de participare ale ofertanților, precum și criteriile de atribuire;

c.modelul de contract, dacă este cazul;

d.declarația privind conflictul de interese;

e.valoarea estimată actualizată;

f.modele formulare, după caz.

După aprobarea lor compartimentul de specialitate transmite aceste documente la compartimentul achizițiilor publice.

3. Compartimentul achizițiilor publice introduce în Tabelul de urmărire a achizițiilor directe.

4. Compartimentul achizițiilor publice întocmește și postează pe SEAP la secțiunea Publicitate-Anunțuri **anunțul de publicitate.**

5. Compartimentul achizițiilor publice în urma evaluării ofertelor depuse de operatorii economici, întocmește **raportul achiziției** (informare cu privire la fondurile alocate; poziția bugetară; propunerea achiziției de la ofertantul câștigător) și **realizează achiziția.**

6. În cazul contractelor atribuite prin cumpărare directă, compartimentul achiziției publice are dreptul de a emite documente constatatoare, atunci când este solicitat acest lucru de către contractant.

**2.2. Etapa de organizare a procedurii şi atribuirea contractului/acordului-cadru**

 Etapa de organizare a procedurii şi atribuire a contractului/acordului-cadru începe prin transmiterea documentaţiei de atribuire în SEAP şi se finalizează odată cu intrarea în vigoare a contractului de achiziţie publică/acordului-cadru.

Comuna Crăciunești va realiza procesele de achiziții publice prin utilizarea resursele profesionale proprii, și după caz va achiziționa servicii de consultanţă. Pe baza art. 2. alin (6) din HG nr 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice*are dreptul de a achiziționa servicii de consultanţă, denumite servicii auxiliare achiziţiei, în vederea sprijinirii activității compartimentului intern specializat în domeniul achiziţiilor, precum şi pentru elaborarea documentelor/ documentaţiilor necesare parcurgerii etapelor procesului de achiziţie publică şi/sau pentru implementarea unor programe de prevenire/diminuare a riscurilor în achiziţiile publice, vizând toate etapele, de la planificarea/pregătirea procesului, organizarea/aplicarea procedurii de atribuire şi până la executarea/monitorizarea implementării contractului de achiziţie publică/acordului-cadru, inclusiv în raport cu activitatea comisiei de evaluare şi/sau soluționarea contestațiilor.

**2.2.1. Licitația deschisă**

În cadrul procedurii de licitaţie deschisă orice operator economic are dreptul de a depune ofertă în urma publicării unui anunţ de participare. Licitaţia deschisă se iniţiază prin transmiterea spre publicare a unui anunţ de participare,în conformitate cu prevederile art. 144 alin. (2) şi (3) din Legea nr. 98/2016 *privind achiziţiile publice*, prin care autoritatea contractantă solicită operatorilor economici depunerea de oferte.

Procedura de licitaţie deschisă se desfăşoară într-o singură etapă obligatorie. Autoritatea contractantă are dreptul de a decide organizarea unei etape finale de licitaţie electronică, caz în care are obligaţia de a preciza această decizie în anunţul de participare şi în documentaţia de atribuire.

Perioada cuprinsă între data transmiterii anunţului de participare spre publicare în Jurnalul Oficial al Uniunii Europene şi data-limită de depunere a ofertelor este de cel puţin 35 de zile. În cazul în care autoritatea contractantă a publicat un anunţ de intenţie referitor la contractul de achiziţie publică ce urmează să fie atribuit, aceasta are dreptul de a reduce perioada la cel puţin 15 zile dacă sunt îndeplinite în mod cumulativ următoarele condiţii:

- în anunţul de intenţie a inclus toate informaţiile necesare pentru anunţul de participare, în măsura în care informaţiile respective erau disponibile în momentul publicării anunţului de intenţie;

- anunţul de intenţie a fost transmis spre publicare cu o perioadă cuprinsă între 35 de zile şi 12 luni înainte de data transmiterii anunţului de participare.

În cazul în care o situaţie de urgenţă, demonstrată în mod corespunzător de către autoritatea contractantă, face imposibil de respectat perioada de 35 de zile, Comuna Crăciunești poate stabili o perioadă redusă pentru depunerea ofertelor, care nu poate fi mai mică de 15 zile de la data transmiterii spre publicare a anunţului de participare.

Autoritatea contractantă are dreptul de a reduce cu 5 zile perioada pentru depunerea ofertelor în cazul în care acceptă depunerea ofertelor prin mijloace electronice, în condiţiile Legii nr. 98/2016.

**2.2.2 Licitația restrânsă**

Orice operator economic are dreptul de a depune o solicitare de participare în urma publicării unui anunţ de participare, urmând ca numai candidaţii care îndeplinesc criteriile de calificare şi selecţie stabilite de Comuna Crăciunești să aibă dreptul de a depune oferta în etapa ulterioară. Licitaţia restrânsă se iniţiază prin transmiterea spre publicare a unui anunţ de participare, în conformitate cu prevederile art. 144 alin. (2) şi (3) din Legea nr. 98/2016, prin care autoritatea contractantă solicită operatorilor economici depunerea de solicitări de participare în vederea furnizării informaţiilor şi documentelor pentru calificare şi selecţie stabilite de autoritatea contractantă.

Procedura de licitaţie restrânsă se desfăşoară în două etape obligatorii:

a) etapa depunerii solicitărilor de participare şi a selectării candidaţilor, prin aplicarea criteriilor de calificare şi selecţie;

b) etapa depunerii ofertelor de către candidaţii selectați în cadrul primei etape şi a evaluării acestora, prin aplicarea criteriului de atribuire şi a factorilor de evaluare.

Comuna Crăciunești are dreptul de a decide organizarea unei etape finale de licitație electronică.

Autoritatea contractantă are obligaţia de a indica în anunţul de participare criteriile sau regulile obiective şi nediscriminatorii pe care intenţionează să le aplice, numărul minim de candidaţi pe care intenţionează să îi invite să depună oferte în etapa a doua a procedurii şi, dacă este cazul, numărul maxim. Numărul minim de candidaţi indicat în anunţul de participare trebuie să fie suficient pentru a asigura o concurenţă reală şi, în orice situaţie, nu poate fi mai mic de 5.

Perioada cuprinsă între data transmiterii anunţului de participare spre publicare în Jurnalul Oficial al Uniunii Europene şi data-limită de depunere a solicitărilor de participare este de cel puţin 30 de zile. Perioada cuprinsă între data transmiterii invitaţiei de participare la etapa a doua a procedurii de atribuire

şi data-limită de depunere a ofertelor este de cel puţin 30 de zile.

În cazul în care autoritatea contractantă a publicat un anunţ de intenţie referitor la contractul de achiziţie publică/acordul-cadru ce urmează a fi atribuit, aceasta are dreptul de a reduce perioada la cel puţin 10 zile dacă sunt îndeplinite în mod cumulativ următoarele condiţii:

a) anunţul de intenţie a inclus toate informaţiile necesare pentru anunţul de participare, în măsura în care informaţiile respective erau disponibile în momentul publicării anunţului de intenţie;

b) anunţul de intenţie a fost transmis spre publicare cu o perioadă cuprinsă între 35 de zile şi 12 luni înainte de data transmiterii anunţului de participare.

Comuna Crăciunești are dreptul de a reduce cu 5 zile perioada pentru depunerea ofertelor în cazul în care acceptă depunerea ofertelor prin mijloace electronice, în condiţiile prezentei legi.

În cazul în care o situaţie de urgenţă, demonstrată în mod corespunzător de către autoritatea contractantă, face imposibil de respectat perioadele susmenționate, autoritatea contractantă poate stabili:

a) o perioadă redusă pentru depunerea solicitărilor de participare, care nu poate fi mai mică de 15 zile de la data transmiterii spre publicare a anunţului de participare;

b) o perioadă redusă pentru depunerea ofertelor, care nu poate fi mai mică de 10 zile de la data transmiterii invitaţiei de participare la etapa a doua a procedurii de atribuire.

**2.2.3. Negocierea competitivă**

Orice operator economic are dreptul de a depune o solicitare de participare în urma publicării unui anunţ de participare, urmând ca numai candidaţii care îndeplinesc criteriile de calificare şi selecţie stabilite de autoritatea contractantă să aibă dreptul de a depune oferte inițiale în etapa ulterioară, pe baza cărora autoritatea contractantă va derula negocieri în vederea îmbunătățirii acestora.

Negocierea competitivă se iniţiază prin transmiterea spre publicare a unui anunţ de participare, prin care autoritatea contractantă solicită operatorilor economici depunerea de solicitări de participare în vederea furnizării informaţiilor şi documentelor pentru calificare şi selecţie stabilite de autoritatea contractantă.

Procedura de negociere competitivă se desfăşoară, de regulă, în două etape obligatorii:

a) etapa depunerii solicitărilor de participare şi a selectării candidaţilor, prin aplicarea criteriilor de calificare şi selecţie;

b) etapa depunerii ofertelor inițiale de către candidaţii selectaţi în cadrul primei etape şi a evaluării conformităţii acestora cu cerințele minime stabilite de autoritatea contractantă şi negocierile în vederea îmbunătăţirii ofertelor iniţiale, a depunerii ofertelor finale şi a evaluării acestora, prin aplicarea criteriului de atribuire şi a factorilor de evaluare.

Comuna Crăciunești are dreptul de a decide organizarea unei etape finale de licitație electronică.

Perioada cuprinsă între data transmiterii anunţului de participare spre publicare în Jurnalul Oficial al Uniunii Europene şi data-limită de depunere a solicitărilor de participare este de cel puţin 30 de zile. Perioada cuprinsă între data transmiterii invitaţiei de participare la etapa a doua a procedurii de atribuire şi data limită de depunere a ofertelor iniţiale este de cel puţin 30 de zile. În cazul în care o situaţie de urgenţă, demonstrată în mod corespunzător de către autoritatea contractantă, face imposibil de respectat perioadele, autoritatea contractantă poate stabili:

a) o perioadă redusă pentru depunerea solicitărilor de participare, care nu poate fi mai mică de 15 zile de la data transmiterii spre publicare a anunţului de participare;

b) o perioadă redusă pentru depunerea ofertelor iniţiale, care nu poate fi mai mică de 10 zile de la data transmiterii invitaţiei de participare la etapa a doua a procedurii de atribuire.

**2.2.4. Dialogul competitiv**

Orice operator economic are dreptul de a depune o solicitare de participare în urma publicării unui anunţ de participare, urmând ca numai candidaţii care îndeplinesc criteriile de calificare şi selecţie stabilite de autoritatea contractantă să aibă dreptul de a participa la etapa de dialog, iar candidaţii rămaşi la sfârşitul etapei de dialog au dreptul de a depune oferte finale.

Procedura de dialog competitiv se iniţiază prin transmiterea spre publicare a unui anunţ de participare, prin care autoritatea contractantă solicită operatorilor economici depunerea de solicitări de participare în vederea furnizării informaţiilor şi documentelor pentru calificare şi selecţie stabilite de autoritatea contractantă.

Procedura de dialog competitiv se desfăşoară în trei etape:

a) etapa depunerii solicitărilor de participare şi a selectării candidaţilor, prin aplicarea criteriilor de calificare şi selecţie;

b) etapa dialogului cu candidaţii selectaţi, în vederea identificării soluţiei/soluţiilor apte să răspundă necesităţilor autorităţii contractante şi pe baza căreia/cărora se vor depune ofertele finale;

c) etapa depunerii ofertelor finale de către candidaţii rămaşi în urma etapei de dialog şi a evaluării acestora, prin aplicarea criteriului de atribuire şi a factorilor de evaluare.

Autoritatea contractantă are obligaţia de a indica în anunţul de participare criteriile sau regulile obiective şi nediscriminatorii pe care intenţionează să le aplice, numărul minim de candidaţi pe care intenţionează să îi invite în etapa a doua a procedurii şi, dacă este cazul, numărul maxim. Numărul minim de candidaţi indicat în anunţul de participare trebuie să fie suficient pentru a asigura o concurenţă reală şi, în orice situaţie, nu poate fi mai mic de 3.

Perioada cuprinsă între data transmiterii anunţului de participare spre publicare în Jurnalul Oficial al Uniunii Europene şi data-limită de depunere a solicitărilor de participare este de cel puţin 30 de zile. Autoritatea contractantă îşi stabileşte necesităţile şi cerinţele prin anunţul de participare şi le defineşte în cadrul anunţului de participare şi/sau al unui document descriptiv. Autoritatea contractantă stabileşte şi defineşte în cadrul anunţului de participare şi/sau al documentului descriptiv criteriul de atribuire şi factorii de evaluare aleşi, precum şi un termen orientativ pentru desfăşurarea procedurii de atribuire. Criteriile de atribuire utilizate în cazul procedurii de dialog competitiv sunt cel mai bun raport calitate-preţ sau cel mai bun raport calitate-cost.

**2.2.5. Concurs de soluții**

Concursul de soluţii poate fi organizat în una dintre următoarele modalităţi:

a) în cadrul unei proceduri de atribuire a unui contract de achiziţie publică de servicii;

b) ca o procedură de atribuire distinctă, cu premii sau plăţi acordate participanţilor.

Concursul de soluţii se iniţiază prin publicarea de către autoritatea contractantă a unui **anunţ de concurs** prin care solicită operatorilor economici interesaţi **depunerea de proiecte**. În scopul evaluării proiectelor prezentate în cadrul unui concurs de soluţii, autoritatea contractantă numeşte un juriu alcătuit exclusiv din persoane fizice independente faţă de participanţii la concurs.

**2.2.6. Parteneriatul pentru inovare**

Autoritatea contractantă aplică parteneriatul pentru inovare atunci când identifică necesitatea dezvoltării şi achiziţiei ulterioare a unui produs, serviciu sau a unor lucrări inovatoare, necesitate care nu poate fi satisfăcută de soluţiile disponibile pe piaţă la un anumit moment.

Parteneriatul pentru inovare se iniţiază prin transmiterea spre publicare a unui anunţ de participare, prin care autoritatea contractantă solicită operatorilor economici depunerea de solicitări de participare în vederea furnizării informaţiilor şi documentelor pentru calificare şi selecţie stabilite de autoritatea contractantă

**2.2.7. Negociere fără publicare prealabilă**

Autoritatea contractantă are dreptul de a aplica procedura de negociere fără publicarea prealabilă a unui anunţ de participare pentru atribuirea contractelor de achiziţii publice/acordurilor cadru de lucrări, de produse sau de servicii într-unul din următoarele cazuri:

a) dacă în cadrul unei proceduri de licitaţie deschisă ori licitaţie restrânsă organizate pentru achiziţia produselor, serviciilor sau lucrărilor respective **nu a fost depusă nicio ofertă/solicitare de participare** sau au fost depuse numai oferte/solicitări de participare neconforme, cu condiţia să nu se modifice în mod substanţial condiţiile iniţiale ale achiziţiei şi, la solicitarea Comisiei Europene, să fie transmis acesteia un raport;

b) dacă lucrările, produsele sau serviciile pot fi furnizate numai de către un anumit operator economic pentru unul dintre motivele următoare:

- scopul achiziţiei este crearea sau achiziţionarea unei opere de artă sau unei reprezentații artistice unice;

- concurenţa lipseşte din motive tehnice;

- protecţia unor drepturi exclusive, inclusiv drepturi de proprietate intelectuală;

c) ca o măsură strict necesară, atunci când perioadele de aplicare a procedurilor de licitaţie deschisă, licitaţie restrânsă sau negociere competitivă nu pot fi respectate din motive de **extremă urgenţă**, determinate de evenimente imprevizibile şi care nu se datorează sub nicio formă unei acţiuni sau inacţiuni a autorităţii contractante.

**2.2.8. Servicii sociale şi alte servicii specifice**

În cazul atribuirii unui contract de achiziţie publică/acord-cadru care are ca obiect servicii sociale şi alte servicii specifice, prevăzute în **anexa nr. 2** din Legea nr. 98/2016 *privind achiziţiile publice*(anexa nr. 7 la prezenta strategie), cu o valoare estimată egală sau mai mare decât pragul prevăzut la art. 7 alin. (1) lit. c) din Legea respectivă, autoritatea contractantă are următoarele obligaţii:

a) de a-şi face cunoscută intenţia de a achiziţiona respectivele servicii fie prin publicarea unui anunţ de participare, fie prin intermediul unui anunţ de intenţie valabil în mod continuu;

b) de a publica un anunţ de atribuire a contractului

Criteriile de atribuire utilizate pentru atribuirea contractelor de achiziţie publică/acordurilor cadru având ca obiect servicii sociale şi alte servicii specifice, prevăzute în anexa nr. 2 Legea nr. 98/2016 *privind achiziţiile publice*, sunt cel mai bun raport calitate-preţ sau cel mai bun raport calitate-cost, prevăzute la art. 187 alin. (3) lit. c) şi d) din Legea nr. 98/2016 *privind achiziţiile publice*, ţinându- se seama de criteriile de calitate şi de durabilitate ale serviciilor sociale.

**2.2.9. Procedura simplificată**

Autoritatea contractantă are dreptul de a aplica procedura simplificată în condiţiile prevăzute la art. 7 alin. (2) din Legea nr. 98/2016 *privind achiziţiile publice.*Procedura simplificată se iniţiază prin publicarea în SEAP a unui anunţ de participare simplificat, însoţit de documentaţia de atribuire aferentă. În cazul aplicării procedurii simplificate, justificarea alegerii procedurii conţine numai explicaţii cu privire la determinarea valorii estimate a contractului/acordului- cadru.

Autoritatea contractantă poate decide desfăşurarea procedurii simplificate:

a) fie într-o etapă

b) fie în mai multe etape care presupun atât selecţia candidaţilor, cât şi negocierea şi evaluarea ofertelor

Perioada minimă între data transmiterii anunţului de participare la procedura simplificată şi data-limită de depunere a ofertelor este de cel puţin:

a) **10 zile**, în cazul în care se are în vedere atribuirea unui contract de achiziţie publică de servicii sau produse;

b) **6 zile**, în cazul în care se are în vedere atribuirea unui contract de achiziţie publică **de produse de complexitate redusă;**

c) 15 zile, în cazul în care se are în vedere atribuirea unui contract de achiziţie publică de lucrări.

Dacă autoritatea contractantă decide organizarea unei etape de negociere a ofertelor, acest aspect îl precizează în **anunţul de participare simplificat.**

În cazul în care sunt mai multe etape, autoritatea contractantă are obligaţia de a transmite **anunţul de participare simplificat**, spre **publicare în SEAP**, cu cel **puţin 10 zile** înainte de data-limită pentru depunerea solicitărilor de participare. Are obligaţia de a transmite simultan, tuturor candidaţilor selectaţi, o invitaţie de participare la etapa a doua. În etapa a doua, perioada minimă între data transmiterii invitaţiei de participare şi data-limită de depunere a ofertelor este de cel puţin 10 zile. În cazul în care se are în vedere atribuirea unui contract de achiziţie publică de produse de complexitate redusă, perioada minimă este de cel puţin 6 zile.

Dacă autoritatea contractantă decide să solicite **criterii de calificare şi selecţie, acestea pot fi:**

a) **motive de excludere,** în conformitate cu capitolul IV, secţiunea a6-a, paragraful 2 din Legea nr. 98/2016 *privind achiziţiile publice*;

b) **capacitatea de exercitare a activităţii profesionale:**

- Autoritatea contractantă are dreptul de a solicita oricărui operator economic să prezinte documente relevante care să dovedească forma de înregistrare şi, după caz, de atestare ori apartenenţă din punct de vedere profesional, în conformitate cu cerinţele legale din țara în care este stabilit operatorul economic.

- În procedurile de atribuire a contractelor de achiziţie publică de servicii, în cazul în care este necesar ca operatorii economici să deţină o autorizaţie specială sau să fie membri ai unei anumite organizaţii pentru a putea presta serviciile în cauză în statul de origine, autoritatea contractantă are dreptul de a solicita acestora să demonstreze că deţin o astfel de autorizaţie sau că sunt membri ai unei astfel de organizaţii.

**c) experiență similară:**

-o listă a lucrărilor realizate în cursul unei perioade care acoperă cel mult ultimii 5 ani, însoţită de certificate de bună execuţie pentru lucrările cele mai importante; atunci când este necesar în scopul asigurării unui nivel corespunzător de concurenţă, autoritatea contractantă poate stabili că sunt luate în considerare lucrări relevante realizate cu mai mult de 5 ani în urmă;

-lista principalelor livrări de produse efectuate sau a principalelor servicii prestate în cursul unei perioade care acoperă cel mult ultimii 3 ani, cu indicarea valorilor, datelor şi a beneficiarilor publici sau privaţi;

-atunci când este necesar în scopul asigurării unui nivel corespunzător de concurenţă, autoritatea contractantă poate stabili că sunt luate în considerare livrări de produse relevante efectuate sau servicii relevante prestate cu mai mult de 3 ani în urmă;

**2.2.10. Evaluarea ofertelor**

Comuna Crăciunești are **obligaţia de a desemna,** pentru atribuirea contractelor de achiziţie publică/acordurilor-cadru, **persoane responsabile pentru evaluarea ofertelor** şi, după caz, a solicitărilor de participare, care se constituie într-o comisie de evaluare. Nominalizarea persoanelor care constituie comisia de evaluare se poate realiza atât pentru atribuirea fiecărui contract/acord-cadru în parte, cât şi pentru atribuirea mai multor contracte/acorduri-cadru, acest din urmă caz aplicându-se când contractele respective sunt de complexitate redusă. Comisia de evaluare are următoarele **atribuţii**:

1. deschiderea ofertelor şi, după caz, a altor documente care însoțesc oferta;

b) verificarea îndeplinirii criteriilor de calificare de către ofertanţi/candidaţi;

c) realizarea selecţiei candidaţilor, dacă este cazul;

d) desfăşurarea dialogului cu operatorii economici, în cazul aplicării procedurii de dialog competitiv;

e) desfăşurarea negocierilor cu operatorii economici, în cazul aplicării procedurilor de negociere;

f) verificarea conformităţii propunerilor tehnice ale ofertanţilor cu prevederile caietului de sarcini;

g) evaluarea propunerilor tehnice ale ofertanţilor în conformitate cu criteriile de atribuire, dacă este cazul;

h) verificarea propunerilor financiare prezentate de ofertanţi, inclusiv verificarea conformităţii cu propunerile tehnice, verificarea aritmetică, verificarea încadrării în fondurile care pot fi disponibilizate pentru îndeplinirea contractului de achiziţie publică respectiv, precum şi, dacă este cazul, verificarea încadrării acestora în situația prevăzută la art. 210 din Legea nr. 98/2016;

i) elaborarea solicitărilor de clarificări şi/sau completări necesare în vederea evaluării solicitărilor de participare şi/sau ofertelor;

j) stabilirea ofertelor inacceptabile şi/sau neconforme şi a motivelor care stau la baza încadrării acestora în fiecare din aceste categorii;

k) stabilirea ofertelor admisibile;

l) aplicarea criteriului de atribuire şi a factorilor de evaluare, astfel cum a fost prevăzut în fișa de date a achiziţiei;

m) stabilirea ofertei/ofertelor câștigătoare sau, după caz, formularea propunerii de anulare a procedurii;

n) elaborarea proceselor-verbale aferente fiecărei şedinţe, a rapoartelor intermediare aferente fiecărei etape în cazul procedurilor cu mai multe etape şi a raportului procedurii de atribuire.

Autoritatea contractantă are dreptul de a nominaliza membri de rezervă pentru membrii comisiei de evaluare. Deciziile comisiei de evaluare se iau cu votul a **cel puţin 2/3 dintre membrii săi cu drept de vot.**

În cazul în care evaluarea solicitărilor de participare/ofertelor necesită o expertiză aprofundată în domeniul achiziţiilor publice ori de natură tehnică, financiară, juridică şi/sau privind aspectele contractuale specifice, autoritatea contractantă poate desemna, pe lângă comisia de evaluare, specialişti externi, numiți **experţi cooptaţi**, care desfăşoară activităţi independente sau care sunt puşi la dispoziţie de către furnizorii de servicii auxiliare achiziţiei. Experții cooptaţi nu au drept de vot în cadrul comisiei de evaluare, însă în îndeplinirea atribuţiilor ce le revin potrivit legii şi a mandatului primit în baza deciziei de desemnare, precum şi a competenţelor personale, aceştia procedează la întocmirea unor rapoarte de specialitate asupra cărora îşi exprimă punctul de vedere, pe baza propriei expertize pe care o deţin.

Pe parcursul desfăşurării procesului de evaluare, membrii comisiei de evaluare şi experţii cooptaţi au obligaţia de a păstra confidenţialitatea asupra conţinutului ofertelor/solicitărilor de participare, precum şi asupra oricăror alte informaţii prezentate de către candidaţi/ofertanţi în procedura de atribuire.

**2.2.11. Finalizarea procedurii**

Pe baza informaţiilor introduse în SEAP de către autoritatea contractantă, sistemul informatic generează automat către toţi ofertanţii participanţi notificări cu privire la rezultatul procedurii de atribuire.

Autoritatea contractantă **are obligaţia de a încheia contractul** de achiziţie publică/acordul cadru cu ofertantul a cărui ofertă a fost stabilită ca fiind câştigătoare. În cazul în care autoritatea contractantă nu poate încheia contractul de achiziţie publică/acordul-cadru cu ofertantul a cărui ofertă a fost stabilită ca fiind câştigătoare, ca urmare a faptului că ofertantul în cauză se află într-o situaţie de forţă majoră sau în imposibilitatea fortuită de a executa contractul/acordul-cadru, aceasta are obligaţia să declare câştigătoare oferta clasată pe locul doi, în condiţiile în care aceasta există şi este admisibilă. În condiţiile în care nu există o ofertă admisibilă clasată pe locul doi, autoritatea contractantă **are obligaţia de a anula procedura** de atribuire a contractului de achiziţie publică/acordului-cadru, în condiţiile art. 212 alin. (1) lit. a) din Legea nr. 98/2016. În situaţia în care autoritatea contractantă anulează procedura de atribuire, aceasta are obligaţia de a comunica în scris tuturor participanţilor la procedura de atribuire, în cel mult 3 zile lucrătoare de la data anulării, motivul care a determinat decizia de anulare, precum şi încetarea obligaţiilor asumate de ofertanţi prin depunerea ofertelor sau a solicitărilor de participare.

**2.3. Etapa postatribuire contract/acord-cadru, respectiv executarea şi monitorizarea implementării contractului/acordului-cadru.**

Pentru executarea și monitorizarea implementării contractului/acordului cadru se însărcinează compartimentului de resort cu atribuții în achiziții publice sau.

**2.3.1. Contractarea**

Acordul încheiat între două sau mai multe persoane (autoritate contractante, operatori economici), din care decurg anumite drepturi și obligații, îmbracă forma unui contract de furnizare de produse, de servicii sau de lucrări. Totodată, prin contract se definesc termenele de realizare ale obligațiilor asumate, garanțiile, valoarea produselor, serviciilor, lucrării, modalități de plată, precum și orice alte prevederi contractuale.

**Contract de achiziţie publică de lucrări** - contractul de achiziţie publică care are ca obiect: fie exclusiv execuţia, fie atât proiectarea, cât şi execuţia de lucrări; fie exclusiv execuţia, fie atât proiectarea, cât şi execuţia unei construcţii; fie realizarea, prin orice mijloace, a unei construcţii care corespunde cerinţelor stabilite de autoritatea contractantă care exercită o influenţă determinantă asupra tipului sau proiectării construcţiei.

**Contract de achiziţie publică de produse** - contractul de achiziţie publică care are ca obiect achiziţia de produse prin cumpărare, inclusiv cu plata în rate, închiriere, leasing cu sau fără opţiune de cumpărare ori prin orice alte modalităţi contractuale în temeiul cărora autoritatea contractantă beneficiază de aceste produse, indiferent dacă dobândeşte sau nu proprietatea asupra acestora; contractul de achiziţie publică de produse poate include, cu titlu accesoriu, lucrări ori operaţiuni de amplasare şi de instalare.

**Contract de achiziţie publică de servicii** - contractul de achiziţie publică care are ca obiect prestarea de servicii, altele decât cele care fac obiectul unui contract de achiziţie publică de lucrări.

**Acord-cadru** - acordul încheiat în formă scrisă între una sau mai multe autorităţi contractante şi unul ori mai mulţi operatori economici care are ca obiect stabilirea termenilor şi condiţiilor care guvernează contractele de achiziţie publică ce urmează a fi atribuite într-o anumită perioadă, în special în ceea ce priveşte preţul şi, după caz, cantităţile avute în vedere;

În cadrul procedurii de atribuire a acordului-cadru, autoritatea contractantă stabileşte prin documentele achiziţiei că acordul-cadru se încheie în una dintre următoarele modalităţi:

a) cu un singur operator economic

b) cu mai mulţi operatori economici.

Autoritatea contractantă nu are dreptul de a utiliza în mod abuziv sau impropriu acordurile-cadru astfel încât să împiedice, să restrângă sau să distorsioneze concurenţa:

a) nu are dreptul de a încheia acorduri-cadru cu o durată mai mare de 4 ani decât în cazuri excepţionale şi pe care le poate justifica în special prin obiectul specific al contractelor subsecvente ce urmează să fie atribuite în baza acordului-cadru respectiv;

b) nu are dreptul de a atribui contracte subsecvente care au ca obiect prestaţii de altă natură decât cele stabilite prin acordul-cadru;

c) nu are dreptul de a încheia acorduri-cadru pe baza cărora se pot atribui contracte subsecvente de tipuri sau natură diferite unele faţă de altele;

d) are dreptul de a încheia contracte subsecvente numai cu operatorul/operatorii economic/economici semnatar/semnatari al/ai acordului- cadru şi numai pe baza regulilor şi condiţiilor prevăzute în respectivul acord;

e) nu are dreptul de a atribui contracte subsecvente în numele şi pentru o altă autoritate contractantă care nu este parte în acordul-cadru respectiv decât în cazul în care are calitatea de unitate de achiziţie centralizată;

f) are obligaţia de a impune criterii minime de calificare care să se raporteze cel mult la valoarea estimată a celui mai mare contract subsecvent care se anticipează a fi atribuit pe durata acordului cadru.

Contractul de achiziţie publică/acordul-cadru are cel puţin următoarele anexe, ca parte integrantă:

a)caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c)garanţia de bună execuţie, dacă este cazul;

d) angajamentul ferm de susţinere din partea unui terţ, dacă este cazul;

e)contractele cu subcontractanţii, în măsura în care în contractul de achiziţie publică/acordul-cadru este reglementat un mecanism de efectuare a plăţilor directe către subcontractanţi;

f) acordul de asociere, dacă este cazul.

În cazul în care, pe parcursul executării contractului de achiziţie publică/acordului-cadru, se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

**2.3.2. Garanția de bună execuție**

Garanţia de bună execuţie a contractului se constituie de către contractant în scopul asigurării autorităţii contractante de îndeplinirea **cantitativă, calitativă şi în perioada convenită a contractului** de achiziţie publică/contractului subsecvent.

În cazul atribuirii unui contract de furnizare sau de servicii, cu excepţia serviciilor de proiectare, a cărui valoare estimată este mai mică decât valoarea prevăzută la art. 7 alin. (1) din Legea nr. 98/2016 *privind achiziţiile publice*, precum şi în cazul unui contract atribuit în urma aplicării procedurii de negociere fără publicarea prealabilă a unui anunţ de participare, **Comuna Crăciunești are dreptul de a nu solicita contractantului constituirea garanției de bună execuţie.**

Garanţia de bună execuţie se constituie în termen de 5 zile lucrătoare de la data semnării contractului de achiziţie publică/contractului subsecvent.

Comuna Crăciunești stabileşte valoarea garanţiei de bună execuţie prin raportare la complexitatea contractului de achiziţie publică/contractului subsecvent care urmează a fi executat, **care însă nu trebuie să depăşească 10% din preţul contractului, fără TVA.** În cazul în care pe parcursul executării contractului de achiziţie publică se suplimentează valoarea acestuia, contractantul are obligaţia de a completa garanţia de bună execuţie în corelaţie cu noua valoare a contactului de achiziţie publică.

De regulă, garanţia de bună execuţie se constituie prin **virament bancar sau printr-un instrument de garantare** emis în condiţiile legii de o societate bancară sau de o societate de asigurări, **care devine anexă la contract,** prevederile art. 36 alin. (3) - (5) din HG nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice*, aplicându-se corespunzător:

-Garanţia trebuie să fie irevocabilă

-Instrumentul de garantare trebuie să prevadă că plata garanţiei de participare se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate, şi se prezintă în original, cel mai târziu la data şi ora-limită de depunere a ofertelor.

-Autoritatea contractantă nu are dreptul:

a) de a impune sau de a interzice prezentarea unui instrument de garantare emis de către o anumită societate bancară ori societate de asigurări, nominalizată în mod expres în documentaţia de atribuire;

b) de a limita posibilitatea de prezentare a instrumentelor de garantare numai la cele care sunt emise de către societăţi bancare sau numai la cele care sunt emise de către societăţi de asigurări.

Dacă părțile convin, garanția de bună execuție se poate constitui și prin rețineri succesive din sumele datorate pentru facturi parțiale, cu condiția ca autoritate contractantă să fi prevăzut această posibilitate în documentația de atribuire. În acest caz contractantul are obligația de a deschide un cont la dispoziția Comunei Crăciunești, la unitatea Trezoreriei Statului. Suma inițială care se depune de către contractant în contul de disponibil astfel deschis nu trebuie să fie mai mică de 0,5% din prețul contractului de achiziție publică/contractului subsecvent, fără TVA. Contul de disponibil este purtător de dobândă în favoarea contractantului.

**2.3.3. Subcontractarea**

Autoritatea contractantă efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru servicii, produse sau lucrări furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi şi-au exprimat opţiunea în acest sens.

Subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, **opţiunea de a fi plătiţi direct** de către Comuna Crăciunești.

Comuna Crăciunești efectuează plăţile directe către subcontractanţii agreaţi doar atunci când **prestaţia acestora este confirmată prin documente agreate de toate cele 3 părţi,** respectiv autoritate contractantă, contractant şi subcontractant sau de autoritatea contractantă şi subcontractant **atunci când, în mod nejustificat, contractantul blochează confirmarea executării obligaţiilor asumate de subcontractant.**

Atunci când un subcontractant îşi exprimă opţiunea de a fi plătit direct, autoritatea contractantă are obligaţia de a stabili în cadrul contractului de achiziţie publică clauze contractuale obligatorii ce prevăd transferul de drept al obligaţiilor de plată către subcontractant/subcontractanţi pentru partea/părţile din contract aferentă/aferente acestuia/acestora, în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile art. 218. alin. (2) din Legea nr. 98/2016 *privind achiziţiile publice.*

Comuna Crăciunești are obligaţia de a solicita, la încheierea contractului de achiziţie publică sau atunci când se introduc noi subcontractanţi, **prezentarea contractelor încheiate între contractant şi subcontractant/subcontractanţi** nominalizaţi în ofertă sau declaraţi ulterior, astfel încât **activităţile** ce revin acestora, precum şi **sumele** aferente prestaţiilor, să fie cuprinse în contractul de achiziţie publică. Contractele trebuie să fie în concordanță cu oferta și se vor constitui în anexele la contract de achiziție publică.

În aplicarea prevederilor art. 218 din Legea nr. 98/2016 *privind achiziţiile publice*, Comuna Crăciunești are obligaţia de a stabili clauze contractuale obligatorii privind cesiunea de creanţă în favoarea subcontractanților legată de partea/părţile din contract care sunt îndeplinite de către aceştia. În vederea determinării valorii creanţei, ofertantul are obligaţia de a cuprinde în oferta sa denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte.

Comuna Crăciunești solicită contractantului, cel mai târziu la momentul începerii executării contractului, să îi indice **numele, datele de contact și reprezentanții legali ai subcontractanților** săi implicați în executarea contractului de achiziție publică, în măsura în care aceste informații sunt cunoscute la momentul respectiv. Contractantul are obligaţia de a notifica autorităţii contractante orice modificări ale informaţiilor susmenționate pe durata contractului de achiziţie publică.

**Înlocuirea/implicarea subcontractanţilor** de către contractant în perioada de implementare a contractului poate interveni în următoarele situaţii:

a)înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,

b)declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,

c)renunţarea/retragerea subcontractanţilor din contractul de achiziţie publică.

Noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

Comuna Crăciunești are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:

a) activităţile ce urmează a fi subcontractate;

b) numele, datele de contact, reprezentanţii legali ai noilor subcontractanţi;

c) valoarea aferentă prestaţiilor noilor subcontractanţi.

Contractele şi declaraţiile vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi. Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

Contractantul are dreptul de a implica **noi subcontractanţi**, pe durata executării contractului de achiziţie publică, cu condiţia ca nominalizarea acestora **să nu reprezinte o modificare substanţială** a contractului. În situaţia acesta contractantul va transmite autorităţii contractante informaţiile prevăzute mai sus şi va obţine acordul autorităţii contractante privind eventualii noi subcontractanţi implicaţi ulterior în executarea contractului.

Atunci când înlocuirea sau introducerea unor noi subcontractanţi are loc după atribuirea contractului, **aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare** părţii lor de implicare în contractul care urmează să fie îndeplinit.

**2.3.4. Modificarea contractului de achiziție publică/acordului cadru**

Contractele de achiziţie publică/acordurile-cadru pot fi modificate, **fără organizarea unei noi proceduri de atribuire**, în următoarele situaţii:

a) atunci când modificările, indiferent dacă sunt sau nu sunt evaluabile în bani şi indiferent de valoarea acestora, au fost prevăzute în documentele achiziţiei iniţiale sub forma unor clauze de revizuire clare, precise şi fără echivoc, care pot include clauze de revizuire a preţului sau orice alte opţiuni;

b) atunci când sunt îndeplinite în mod cumulativ următoarele condiţii:

-devine necesară achiziţionarea de la contractantul iniţial a unor produse, servicii sau lucrări suplimentare care nu au fost incluse în contractul iniţial, dar care au devenit strict necesare în vederea îndeplinirii acestuia;

-schimbarea contractantului este imposibilă;

-orice majorare a preţului contractului reprezentând valoarea produselor/serviciilor/lucrărilor suplimentare nu va depăşi 50% din valoarea contractului iniţial;

c) atunci când sunt îndeplinite în mod cumulativ următoarele condiţii:

-modificarea a devenit necesară în urma unor circumstanţe pe care o autoritate contractantă care acţionează cu diligenţă nu ar fi putut să le prevadă;

-modificarea nu afectează caracterul general al contractului;

-creşterea preţului nu depăşeşte 50% din valoarea contractului de achiziţie publică/acordului-cadru iniţial;

d) atunci când contractantul cu care autoritatea contractantă a încheiat

iniţial contractul de achiziţie publică/acordul-cadru este înlocuit de un nou contractant, în una dintre următoarele situaţii:

-ca urmare a unei clauze de revizuire sau a unei opţiuni stabilite de autoritatea contractantă potrivit art. 221 alin (1) lit. a) şi alin. (2) din Legea nr. 98/2016 *privind achizițiile publice*;

-drepturile şi obligaţiile contractantului iniţial rezultate din contractul de achiziţie publică/acordul-cadru sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/acordului-cadru şi să nu se realizeze cu scopul de a eluda aplicarea procedurilor de atribuire prevăzute de prezenta lege;

- la încetarea anticipată a contractului de achiziţie publică/acordului- cadru, contractantul principal cesionează autorităţii contractante contractele încheiate cu subcontractanţii acestuia, ca urmare a unei clauze de revizuire sau a unei opţiuni stabilite de autoritatea contractantă potrivit art. 221 alin (1) lit. a) din Legea nr. 98/2016 *privind achizițiile publice*;

e) atunci când modificările, indiferent de valoarea lor, nu sunt substanţiale;

f) atunci când sunt îndeplinite în mod cumulativ următoarele condiţii:

- valoarea modificării este mai mică decât pragurile corespunzătoare prevăzute la art. 7 alin. (1) din Legea nr. 98/2016 *privind achizițiile publice*; -valoarea modificării este mai mică decât 10% din preţul contractului de achiziţie publică/acordului-cadru iniţial, în cazul contractelor de achiziţie publică de servicii sau de produse, sau mai mică decât 15% din preţul contractului de achiziţie publică/acordului-cadru iniţial, în cazul contractelor de achiziţie publică de lucrări.

Orice modificare a unui contract de achiziție publică ori acordului-cadru în cursul perioadei sale de valabilitate altfel decât în cazurile și condițiile susmenționate, se realizează prin organizarea unei noi proceduri de atribuire, în conformitate cu dispozițiile Legii 98/2016 *privind achizițiile publice.*În situaţia nerespectării dispozițiilor art. 222 alin (1) din Legea nr. 98/2016 *privind achizițiile publice*autoritatea contractantă are dreptul de a denunţa unilateral contractul de achiziţie publică iniţial. Autoritatea contractantă introduce dreptul de denunţare unilaterală în condiţiile contractuale cuprinse în documentaţia de atribuire.

**Modificarea contractului** de achiziție publică/acordului-cadru în condițiile prevăzute la art. 221 alin. (2) din Legea nr. 98/2016 *privind achizițiile publice*se face cu respectarea prevederilor *referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice*și se publică în SEAP.

**Nu este permisă modificarea preţului unui contract** de achiziţie publică/acord-cadru în condiţiile art. 221 din Legea nr. 98/2016 *privind achizițiile publice*în aşa fel încât noua valoare rezultată în urma respectivei modificări **să depăşească pragurile** prevăzute de Legea nr. 98/2016 *privind achizițiile publice*pentru publicarea unui anunţ de participare sau a unui anunţ simplificat sau să fi impus organizarea unei alte proceduri de atribuire decât cea aplicată pentru atribuirea contractului/acordului-cadru respectiv.

În aplicarea art. 221 alin. (12) din Legea nr. 98/2016 *privind achizițiile publice*, autorităţile contractante **au obligaţia de a notifica ANAP** în situaţia prevăzută la alin. (1) lit. c) a aceluiaşi articol, **cu 5 zile lucrătoare înainte de realizarea etapelor de modificare a contractului,** transmițând totodată şi argumentele care justifică încadrarea în prevederea legală. Includerea în verificare a cazurilor prevăzute *din Legea nr.98/2016 privind achiziţiile publice*se va realiza pe baza unei metodologii de selecţie, care se stabileşte alături de modul de interacţiune cu autorităţile contractante verificate, prin ordin al preşedintelui ANAP.

**2.3.5. Cazuri specifice de încetare a contractului de achiziție publică**

Comuna Crăciunești are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:

• contractantul se află, la momentul atribuirii contractului, în una dintre situațiile care ar fi determinat **excluderea** sa din procedura de atribuire:

-Autoritatea contractantă exclude din procedura de atribuire a contractului de achiziţie publică/acordului-cadru orice operator economic cu privire la care a stabilit, în urma analizei informaţiilor şi documentelor prezentate de acesta, sau a luat cunoştinţă în orice alt mod că **a fost condamnat prin hotărâre definitivă** a unei instanţe judecătoreşti, pentru comiterea uneia dintre infracţiuni potrivit art 164. alin (1) din Legea nr. 98/2016.

-Obligaţia de a exclude din procedura de atribuire un operator economic, în conformitate cu dispoziţiile 164. alin (1) din Legea nr. 98/2016, se aplică şi în cazul în care persoana condamnată printr-o hotărâre definitivă este membru al organului de administrare, de conducere sau de supraveghere al respectivului operator economic sau are putere de reprezentare, de decizie sau de control în cadrul acestuia.

-Autoritatea contractantă exclude din procedura de atribuire orice operator economic despre care are cunoştinţă că **şi-a încălcat obligaţiile privind plata impozitelor, taxelor sau a contribuţiilor la bugetul general** consolidat, iar acest lucru a fost stabilit printr-o hotărâre judecătorească sau decizie administrativă având caracter definitiv şi obligatoriu în conformitate cu legea statului în care respectivul operator economic este înfiinţat.

-Autoritatea contractantă exclude din procedura de atribuire un operator economic în cazul în care poate demonstra prin orice mijloace adecvate că respectivul operator economic şi-a încălcat obligaţiile privind plata impozitelor, taxelor sau a contribuţiilor la bugetul general consolidat.

-Operatorul economic nu este exclus din procedura de atribuire dacă, anterior deciziei de excludere, îşi îndeplineşte obligaţiile prin plata impozitelor, taxelor sau contribuţiilor la bugetul general consolidat datorate ori prin alte modalităţi de stingere a acestora sau beneficiază, în condiţiile legii, de eşalonarea acestora ori de alte facilităţi în vederea plăţii acestora, inclusiv, după caz, a eventualelor dobânzi ori penalităţi de întârziere acumulate sau a amenzilor.

-Prin excepţie de la dispoziţiile art. 164 alin. (1) şi (2) din Legea nr. 98/2016, în cazuri excepţionale, autoritatea contractantă are dreptul de a nu exclude din procedura de atribuire un operator economic care se află într-una dintre situaţiile prevăzute la art. 164 alin. (1) şi (2) din Legea nr. 98/2016, **pentru motive imperative de interes general, precum sănătatea publică sau protecţia mediului.**

-Prin excepţie de la dispoziţiile art. 165 alin. (1) şi (2) din Legea nr. 98/2016, un operator economic nu este exclus din procedura de atribuire atunci când cuantumul impozitelor, taxelor şi contribuţiilor la bugetul general consolidat datorate şi restante, îndeplineşte una din următoarele condiţii:

* este mai mic de 10.000 lei;

-Autoritatea contractantă exclude din procedura de atribuire a contractului de achiziţie publică/acordului-cadru orice operator economic care se află în oricare dintre următoarele situaţii:

a) a încălcat obligaţiile stabilite potrivit art. 51 din Legea nr. 98/2016, iar autoritatea contractantă poate demonstra acest lucru prin orice mijloc de probă adecvat, cum ar fi decizii ale autorităţilor competente prin care se constată încălcarea acestor obligaţii;

b) se află în procedura **insolvenţei sau în lichidare**, în supraveghere judiciară sau în încetarea activităţii;

c) a comis **o abatere profesională gravă** care îi pune în discuţie integritatea, iar autoritatea contractantă poate demonstra acest lucru prin orice mijloc de probă adecvat, cum ar fi o decizie a unei instanţe judecătoreşti sau a unei autorităţi administrative;

d autoritatea contractantă are suficiente indicii rezonabile/informaţii concrete pentru a considera că operatorul economic a încheiat cu alţi operatori economici acorduri care vizează **denaturarea concurenţei** în cadrul sau în legătură cu procedura în cauză;

e) se află într-o situaţie de **conflict de interese** în cadrul sau în legătură cu procedura în cauză, iar această situaţie nu poate fi remediată în mod efectiv prin alte măsuri mai puţin severe;

f) participarea anterioară a operatorului economic la pregătirea procedurii de atribuire a condus la **o distorsionare a concurenţei**, iar această situaţie nu poate fi remediată prin alte măsuri mai puţin severe;

g) operatorul economic şi-a încălcat în mod grav sau repetat obligaţiile principale ce-i reveneau în cadrul unui contract de achiziţii publice, al unui contract de achiziţii sectoriale sau al unui contract de concesiune încheiate anterior, iar aceste încălcări au dus la încetarea anticipată a respectivului contract, plata de daune-interese sau alte sancţiuni comparabile;

h) operatorul economic s-a făcut vinovat de **declaraţii false** în conţinutul informaţiilor transmise la solicitarea autorităţii contractante în scopul verificării absenţei motivelor de excludere sau al îndeplinirii criteriilor de calificare şi selecţie, nu a prezentat aceste informaţii sau nu este în măsură să prezinte documentele justificative solicitate;

i) operatorul economic **a încercat să influenţeze în mod nelegal procesul decizional** al autorităţii contractante, să obţină informaţii confidenţiale care i-ar putea conferi avantaje nejustificate în cadrul procedurii de atribuire sau a furnizat din neglijenţă informaţii eronate care pot avea o influenţă semnificativă asupra deciziilor autorităţii contractante privind excluderea din procedura de atribuire a respectivului operator economic, selectarea acestuia sau atribuirea contractului de achiziţie publică/acordului-cadru către respectivul operator economic.

-Prin excepţie de la dispoziţiile alin. (1) lit. b), autoritatea contractantă nu exclude din procedura de atribuire un operator economic împotriva căruias-a deschis procedura generală de insolvenţă atunci când, pe baza informaţiilor şi/sau documentelor prezentate de operatorul economic în cauză, stabileşte că acesta are capacitatea de a executa contractul de achiziţie publică/acordulcadru. Aceasta presupune că respectivul operator economic se află fie în faza de observaţie şi a adoptat măsurile necesare pentru a întocmi un plan de reorganizare fezabil, ce permite continuarea, de o manieră sustenabilă, a activităţii curente, fie este în cadrul fazei de reorganizare judiciară şi respectă integral graficul de implementare a planului de reorganizare aprobat de instanţă.

-În sensul dispoziţiilor art. 167 alin. (1) lit. c) din Legea 98/2016, prin abatere profesională gravă se înţelege orice abatere comisă de operatorul economic care afectează reputaţia profesională a acestuia, cum ar fi încălcări ale regulilor de concurenţă de tip cartel care vizează trucarea licitaţiilor sau încălcări ale drepturilor de proprietate intelectuală, săvârşită cu intenţie sau din culpă gravă.

-Dispoziţiile art. 167 alin. (1) lit. c) din Legea nr. 98/2016 sunt aplicabile şi în situaţia în care operatorul economic sau una dintre persoanele prevăzute la art. 164 alin. (2) este supusă unei proceduri judiciare de investigaţie în legătură cu săvârşirea uneia/unora dintre faptele prevăzute la art. 164 alin. (1).

-În sensul dispoziţiilor art. 167 alin. (1) lit. d) din Legea nr. 98/2016 se consideră că autoritatea contractantă are suficiente indicii plauzibile pentru a considera că operatorul economic a încheiat cu alţi operatori economici acorduri care vizează denaturarea concurenţei în cadrul sau în legătură cu procedura în cauză în următoarele situaţii, reglementate cu titlu exemplificativ:

a) ofertele sau solicitările de participare transmise de 2 sau mai mulţi operatori economici participanţi la procedura de atribuire prezintă asemănări semnificative din punct de vedere al conţinutului documentelor nestandardizate potrivit documentaţiei de atribuire;

b) în cadrul organelor de conducere a 2 sau mai multor operatori economici participanţi la procedura de atribuire se regăsesc aceleaşi persoane sau persoane care sunt soţ/soţie, rudă sau afin până la gradul al doilea inclusiv ori care au interese comune de natură personală, financiară sau economică sau de orice altă natură;

c) un ofertant/candidat a depus două sau mai multe oferte/solicitări de participare, atât individual cât şi în comun cu alţi operatori economici sau doar în comun cu alţi operatori economici;

d) un ofertant/candidat a depus ofertă/solicitare de participare individuală/în comun cu alţi operatori economici şi este nominalizat ca subcontractant în cadrul unei alte oferte/solicitări de participare.

-Înainte de excluderea unui operator economic autoritatea contractantă solicită în scris Consiliului Concurenţei punctul de vedere cu privire la indiciile identificate care vizează denaturarea concurenţei în cadrul sau în legătură cu procedura de atribuire în cauză, pe care acesta îl va înainta în termen de maximum 15 zile. Autoritatea contractantă are obligaţia furnizării tuturor informaţiilor solicitate de Consiliul Concurenţei, în vederea formulării punctului de vedere.

-Se consideră încălcări grave ale obligaţiilor contractuale, cu titlu exemplificativ, neexecutarea contractului, livrarea/prestarea/executarea unor produse/servicii/lucrări care prezintă neconformităţi majore care le fac improprii utilizării conform destinaţiei prevăzute în contract.

•contractul nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

**2.3.6. Documentul constatator**

Comuna Crăciunești are obligația de a emite documente constatatoare ce conțin informații referitoare la îndeplinirea sau, după caz, neîndeplinirea obligațiilor contractuale de către contractant/contractant asociat și, dacă este cazul, la eventualele prejudicii, după cum urmează:

-pentru contractele de furnizare atribuite printr-o procedură de atribuire: în termen de 14 zile de la data finalizării livrării produselor care fac obiectul respectivului contract/contract subsecvent și, suplimentar, în termen de 14 zile de la data expirării perioadei de garanție tehnică a produselor în cauză

-pentru contractele de servicii atribuite printr-o procedură de atribuire, altele decât contractele de servicii de proiectare: în termen de 14 zile de la data finalizării prestări serviciilor care fac obiectul respectivului contract/contract subsecvent

-pentru contractele de servicii de proiectare atribuite printr-o procedură de atribuire: în termen de 14 zile de la data finalizării prestări serviciilor care fac obiectul respectivului contract/contract subsecvent și, suplimentar, în termen de 14 zile de la data încheierii procesului-verbal de recepție la terminarea lucrărilor proiectate.

-pentru contractele de servicii de supervizare a lucrărilor/diriginție de șantier în termen de 14 zile de la data emiterii raportului final de supervizare/expirarea duratei de garanție acordată lucrări în cauză.

-pentru contractele de lucrări atribuite printr-o procedură de atribuire: în termen de 14 zile de la data încheierii procesului-verbal de recepție la terminarea lucrărilor și, suplimentar, în termen de 14 zile de la data încheierii procesului-verbal de recepție finală a lucrărilor, întocmit la expirarea perioadei de garanție a lucrărilor în cauză.

Comuna Crăciunești are următoarele atribuții:

-să elibereze un exemplar al documentului constatator contractantului

-să păstreze un exemplar la dosarul achiziției publice

Documentele constatatoare se publică în SEAP, după expirarea termenelor de contestare prevăzute de Legea nr. 554/2004, cu modificările și completările ulterioare.

În cazul contractelor atribuite prin cumpărarea directă, Comuna Crăciunești are dreptul de a emite documente constatatoare, atunci când este solicitat acest lucru de către contractant/contractant asociat.

**2.3.7. Dosarul achiziției**

Dosarul achiziţiei publice trebuie să cuprindă documentele întocmite/primite de autoritatea contractantă în cadrul procedurii de atribuire, cum ar fi, dar fără a se limita la următoarele:

a) strategia de contractare;

b) anunţul de intenţie şi dovada transmiterii acestuia spre publicare, dacă este cazul;

c) anunţul de participare şi dovada transmiterii acestuia spre publicare;

d) erata, dacă este cazul;

e) documentaţia de atribuire;

f) documentaţia de concurs, dacă este cazul;

g) dispoziţia de numire a comisiei de evaluare şi, după caz, a experţilor

cooptaţi;

h) declaraţiile de confidenţialitate şi imparţialitate;

i) procesul-verbal al şedinţei de deschidere a ofertelor, dacă este cazul;

j) formularele de ofertă depuse în cadrul procedurii de atribuire;

k) DUAE şi documentele de calificare, atunci când acestea au fost solicitate;

l) solicitările de clarificări, precum şi clarificările transmise/primite de autoritatea contractantă;

m) raportul intermediar privind selecţia candidaţilor, dacă este cazul;

n) procesele-verbale de evaluare, negociere, dialog, după caz;

o) raportul procedurii de atribuire, precum şi anexele la acesta;

p) dovada comunicărilor privind rezultatul procedurii;

q) contractul de achiziţie publică/acordul-cadru, semnate, şi, după caz, actele adiţionale;

r) dacă este cazul, contractele atribuite în temeiul unui acord-cadru;

s) anunţul de atribuire şi dovada transmiterii acestuia spre publicare;

t) dacă este cazul, contestaţiile formulate în cadrul procedurii de atribuire, însoţite de deciziile motivate pronunţate de Consiliul Național de Soluționare a Contestațiilor;

u) hotărâri ale instanțelor de judecată referitoare la procedura de atribuire;

v) documentul constatator care conţine informaţii referitoare la îndeplinirea obligaţiilor contractuale de către contractant;

z) dacă este cazul, decizia de anulare a procedurii de atribuire.

**2.3.8. Contestația**

Contestația este reglementată de Legea nr. 101/2016 din 19 mai 2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor

Sub sancţiunea respingerii contestaţiei ca inadmisibilă, care poate fi invocată şi din oficiu, înainte de a se adresa Consiliului Naţional de Soluţionare a Contestaţiilor sau instanţei de judecată competente, persoana care se consideră vătămată are obligaţia să notifice autoritatea contractantă cu privire la solicitarea de remediere, în tot sau în parte, a pretinsei încălcări a legislaţiei privind achiziţiile publice sau concesiunile, în termen de:

a)10 zile, începând cu ziua următoare luării la cunoştinţă despre actul autorităţii contractante considerat nelegal, în cazul în care valoarea estimată a procedurii de achiziţie publică sau de concesiune este egală sau mai mare decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei privind achiziţiile sectoriale sau legislaţiei privind concesiunile de lucrări şi concesiunile de servicii;

b)7 zile, începând cu ziua următoare luării la cunoştinţă despre actul autorităţii contractante considerat nelegal, în cazul în care valoarea estimată a procedurii de achiziţie publică sau de concesiune este mai mică decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei privind achiziţiile sectoriale sau legislaţiei privind concesiunile de lucrări şi concesiunile de servicii.

Notificarea prealabilă se face în scris şi conţine cel puţin datele de identificare ale persoanei care se consideră vătămată, neregulile sesizate şi măsurile de remediere pe care le consideră necesare a fi luate, după caz.

Persoana care se consideră vătămată de răspunsul primit la notificarea prealabilă sau care nu a primit niciun răspuns în termen, precum şi oricare persoană care se consideră vătămată de măsurile de remediere adoptate de autoritatea contractantă poate sesiza Consiliul Naţional de Soluţionare a Contestaţiilor în vederea anulării actului autorităţii contractante, obligării acesteia la emiterea unui act sau la adoptarea de măsuri de remediere, precum şi pentru recunoaşterea dreptului pretins sau a interesului legitim, în termen de:

a) 10 zile, în cazul în care valoarea estimată a procedurii de achiziţie publică, achiziţie sectorială sau de concesiune este egală sau mai mare decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei privind achiziţiile sectoriale sau legislaţiei privind concesiunile de lucrări şi concesiunile de servicii, după caz;

b) 7 zile, în cazul în care valoarea estimată a procedurii de achiziţie publică, achiziţie sectorială sau de concesiune este mai mică decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei privind achiziţiile sectoriale sau legislaţiei privind concesiunile de lucrări şi concesiunile de servicii, după caz.

Contestaţia se formulează în scris şi trebuie să conţină următoarele elemente:

a) numele şi prenumele, domiciliul sau reşedinţa, codul de identificare fiscală al contestatorului persoană fizică ori, după caz, pentru persoanele juridice, denumirea, sediul, codul unic de înregistrare, numărul de înmatriculare în registrul comerţului, persoanele care le reprezintă şi în ce calitate. Se indică şi adresa de poştă electronică, numărul de telefon şi numărul de fax, după caz, la care poate fi comunicat orice act procedural. Contestatorul care locuieşte în străinătate indică, pentru celeritate, şi domiciliul ales sau reşedinţa din România unde urmează să i se transmită comunicările privind soluţionarea contestaţiei;

b) denumirea şi sediul autorităţii contractante;

c) denumirea obiectului contractului, procedura de atribuire aplicată, după caz, numărul şi data anunţului de participare din SEAP;

d) precizarea actului atacat al autorităţii contractante;

e) obiectul contestaţiei;

f) motivarea în fapt şi în drept a contestaţiei;

g) mijloacele de probă pe care se sprijină contestaţia, în măsura în care este posibil;

h) semnătura contestatorului persoană fizică sau a reprezentantului persoanei juridice.

În situaţia în care Consiliului Naţional de Soluţionare a Contestaţiilor apreciază că în contestaţie nu sunt cuprinse toate informaţiile prevăzute, acesta cere contestatorului ca**, în termen de 3 zile** de la înştiinţare, să **completeze** contestaţia. În cazul în care contestatorul nu se conformează obligaţiei impuse de Consiliu, **contestaţia este anulată.**

Termenul legal de aşteptare pentru încheierea contractului nu poate fi mai mic de:

a) **11 zile**, începând cu ziua următoare trimiterii deciziei de atribuire a contractului către ofertanţii/candidaţii interesaţi, prin orice mijloace de comunicare prevăzute de legislaţia privind achiziţiile publice, legislaţia privind achiziţiile sectoriale sau legislaţia privind concesiunile de lucrări şi concesiunile de servicii, în cazul în care valoarea estimată a procedurii de achiziţie publică sau de concesiune este egală sau mai mare decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei privind achiziţiile sectoriale sau legislaţiei privind concesiunile de lucrări şi concesiunile de servicii;

b) **8 zile,** începând cu ziua următoare trimiterii deciziei de atribuire a contractului către ofertanţii/candidaţii interesaţi, prin orice mijloace de comunicare prevăzute de legislaţia privind achiziţiile publice, legislaţia privind achiziţiile sectoriale sau legislaţia privind concesiunile de lucrări şi concesiunile de servicii, în cazul în care valoarea estimată a procedurii de achiziţie publică sau de concesiune este mai mică decât pragurile valorice în raport cu care este obligatorie transmiterea spre publicare către Jurnalul Oficial al Uniunii Europene a anunţurilor de participare, potrivit legislaţiei privind achiziţiile publice, legislaţiei

privind achiziţiile sectoriale sau legislaţiei privind concesiunile de lucrări şi concesiunile de servicii.

În cazul în care autoritatea contractantă utilizează alte mijloace de comunicare decât cele electronice, termenele se majorează cu 5 zile.

Respectarea termenelor este facultativă în următoarele cazuri:

a)atunci când legislaţia privind achiziţiile publice, legislaţia privind achiziţiile sectoriale sau legislaţia privind concesiunile de lucrări şi concesiunile de servicii, după caz, nu prevede obligativitatea publicării unui anunţ de participare;

b)atunci când contractul respectiv urmează să fie încheiat cu un operator economic care a fost singurul ofertant la respectiva procedură de atribuire şi nu există alţi operatori economici implicaţi în procedura de atribuire;

c)atunci când este atribuit un contract subsecvent unuiacord-cadru sau ca urmare a utilizării unui sistem dinamic de achiziţie

În cazul încălcării dispoziţiilor privind termenul legal de aşteptare prevăzut pentru încheierea contractului, instanţa decide, după analizarea tuturor aspectelor relevante, constatarea nulităţii absolute totale/parţiale a contractului/actului adiţional la aceasta şi dispune repunerea părţilor în situaţia anterioară sau, dacă este suficient, dispune sancţiuni alternative.

**3. Programul anual al achizițiilor publice**

În cadrul strategiei anuale de achiziţie publică, Comuna Crăciunești elaborează programul anual al achiziţiilor publice, ca instrument managerial utilizat pentru planificarea şi monitorizarea portofoliului de procese de achiziţie la nivel de autoritate contractantă, pentru planificarea resurselor necesare derulării proceselor.

**3.1. Elaborarea programului anual**

**Programul anual al achiziţiilor publice pe anul 2023 se elaborează pe baza referatelor de necesitate transmise de compartimentele din cadrul aparatului de specialitate a primarului** şi cuprinde totalitatea contractelor de achiziţie publică/acordurilor-cadru pe care Comuna Crăciunești intenţionează să le atribuie în decursul anului 2023.

Referatul de necesitate reprezintă un document intern emis de fiecare compartiment din cadrul primăriei Crăciunești, care cuprinde necesitățile de produse,servicii și lucrări identificate, precum și prețul unitar/total a necesităților. În cazul în care necesitatea nu este previzibilă sau nu poate fi identificată în ultimul trimestru al anului în curs pentru anul următor, **referatele de necesitate pot fi elaborate la momentul identificării necesității.**

Ori de câte ori este necesar, referatul de necesitate poate fi modificat, cu următoarele condiții:

-modificarea să se realizeze **înainte de inițierea procedurii** de atribuire, cu luare în considerare, dacă este cazul, a timpului necesar modificării programului anual al achizițiilor publice și aprobării acestuia.

**-compartimentul achizițiilor publice să fie notificat în timp util** cu privire la modificarea respectivă, astfel încât să poată întreprinde toate diligențele necesare realizării achiziției.

Programul anual al achiziţiilor publice pe anul 2023 este prevăzut în Anexa la prezenta Strategie și cuprinde cel puţin informaţii referitoare la:

a) obiectul contractului de achiziţie publică/acordului-cadru

b) codul vocabularului comun al achiziţiilor publice (CPV)

c) valoarea estimată a contractului/acordului-cadru ce urmează a fi atribuit ca rezultat al derulării unui proces de achiziţie, exprimată în lei, fără TVA

d) sursa de finanţare

e) procedura stabilită pentru derularea procesului de achiziţie

f) data estimată pentru iniţierea procedurii

g) data estimată pentru atribuirea contractului

h) modalitatea de derulare a procedurii de atribuire, respectiv online sau

offline

La elaborarea programului anual al achiziţiilor publice pentru anul 2023 s- a ţinut cont de:

a) necesităţile obiective de produse, servicii şi lucrări

b) gradul de prioritate a necesităţilor

c) anticipările cu privire la sursele de finanţare ce urmează a fi identificate.

**3.2. Modificarea și publicarea programului anual**

După aprobarea bugetului local al Comunei Crăciunești pentru anul 2023, precum și ori de câte ori intervin **modificări în buget**, programul anual al achiziţiilor publice pentru anul 2023, se va actualiza, în funcţie de fondurile aprobate.

După aprobarea bugetului local pe anul 2023 și definitivarea programului anual de achiziții publice pentru anul 2023, în termen de 5 zile lucrătoare se va publica semestrial în SEAP a extraselor din programului anual de achiziții publice, precum şi orice modificări asupra acestora, în termen de 5 zile lucrătoare, extrase care se referă la:

-contractele/acordurile-cadru de produse şi/sau servicii a căror valoare estimată este mai mare sau egală cu pragurile prevăzute la art. 7 alin. (1) din Legea nr. 98/2016 *privind achizițiile publice*;

-contractele/acordurile-cadru de lucrări a căror valoare estimată este mai mare sau egală cu pragurile prevăzute la art. 7 alin. (5) din Legea nr. 98/2016 *privind achizițiile publice*;

Pe baza Ordinului Președintelui ANAP nr. 281/2016 *privind stabilirea*

*formularelor standard ale Programului anual al achiziţiilor publice şi Programului anual al achiziţiilor sectoriale*, Comuna Crăciunești a elaborat Programul anual al achizițiilor pentru anul 2021 conform anexei la prezenta Strategie.

Având în vedere dispoziţiile art. 4 din HG nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,*conform căruia „prin ordin al preşedintelui Agenţiei Naţionale pentru Achiziţii Publice (ANAP) se pot pune la dispoziţia autorităților contractante şi a furnizorilor de servicii auxiliare achiziţiei un set de instrumente ce se utilizează pentru planificarea portofoliului de achiziţii la nivelul autorităţii contractante, fundamentarea deciziei de realizare a procesului de achiziţie şi monitorizarea implementării contractului, precum şi pentru prevenirea/diminuarea riscurilor în achiziţii publice.” Comuna Crăciunești va proceda la revizuirea Programului anual al achizițiilor publice pentru anul 2022, în vederea punerii de acord cu actele normative ce se vor elabora/aproba în legătură cu prezenta strategie, în termen de 15 zile de la data intrării lor în vigoare, sau în termenul precizat în mod expres în actele normative ce se vor elabora/aproba.

**4. Sistemul de control intern**

Având în vedere noua legislație privind achizițiile publice, ca și document cu politica internă, Comuna Crăciunești prin reprezentantul său legal consideră că sistemul propriu de control intern trebuie să acopere toate fazele procesului de achiziții publice de la pregătirea achiziției până la executarea contractului, iar cerințele efective trebuie diferențiate în funcție de complexitatea contractului de achiziție publică care urmează a fi atribuit.

Comuna Crăciunești are, totodată, dreptul de a achiziţiona servicii de consultanţă, denumite servicii auxiliare achiziţiei, în vederea sprijinirii activităţii compartimentului intern specializat în domeniul achiziţiilor, precum şi pentru elaborarea documentelor/documentaţiilor necesare parcurgerii etapelor procesului de achiziţie publică şi/sau pentru implementarea unor programe de prevenire/diminuare a riscurilor în achiziţiile publice, vizând toate etapele, de la planificarea/pregătirea procesului, organizarea/aplicarea procedurii de atribuire şi până la executarea/monitorizarea implementării contractului de achiziţie publică/acordului-cadru, inclusiv în raport cu activitatea comisiei de evaluare şi/sau soluţionarea contestaţiilor.

De asemenea, având în vedere standardele de control intern pentru gestionarea efectivă a procesului de achiziții publice controlul intern va trebui să includă cel puțin următoarele faze: pregătirea achizițiilor, redactarea documentației de atribuire, desfășurarea procedurii de atribuire, implementarea contractului.

Sistemul de control intern trebuie să includă următoarele principii:

a) Separarea atribuțiilor, cel puțin între funcții operaționale și funcțiile financiare, persoanelor responsabile cu achiziții publice și compartimentele tehnice și economice, cerințe de separare a atribuțiilor care depind de resursele profesionale proprii ale Comunei Crăciunești.

b) Principiul celor 4 ochi, care implică împărțirea clară a sarcinilor în doi pași: pe de o parte inițierea și pe de altă parte verificarea, efectuate de persoane diferite.

Conform prevederilor art. 1 alin (4) din HG nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,***autoritatea contractantă este responsabilă pentru modul de atribuire a contractului de achiziţie publică/acordului-cadru, inclusiv achiziţia directă**, cu respectarea tuturor dispoziţiilor legale aplicabile.

**5. Excepții**

Prin excepție de la art. 12 alin (1) din HG nr 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,*în cazul în care Comuna Crăciunești va implementa în cursul anului 2022, **proiecte finanțate din fonduri nerambursabile** și/sau proiecte de cercetare- dezvoltare, **are obligația de a elabora distinct pentru fiecare proiect în parte un program al achizițiilor publice aferent proiectului respectiv**, cu respectarea procedurilor de elaborare cuprinse în legislaţia achizițiilor publice, a procedurilor prevăzute în prezenta Strategie.

Având în vedere dispozițiile art. 2 alin (2) din Legea nr. 98/2016 *privind achizițiile publice,*precum și ale art. 1. din HG nr. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice,*cu referire la exceptările de la legislația achizițiilor publice a achizițiilor de produse, servicii și/sau lucrări care nu se supun regulilor legale, Comun Crăciunești va proceda la achiziția de produse, servicii și/sau lucrări exceptate, pe baza propriilor proceduri operaționale interne de atribuire cu respectarea principiilor care stau la baza atribuirii contractelor de achiziție publică respectiv nediscriminarea, tratamentul egal, recunoașterea reciprocă, transparența, proporționalitatea, asumarea răspunderii.

La elaborarea procedurilor interne proprii, se va ține cont în mod obligatoriu și luarea tuturor măsurilor necesare **pentru a evita apariția unor situații de natură să determine existența unui conflict de interese** și/sau împiedicarea, restrângerea sau denaturarea concurenței. În cazul în care constată apariția unei astfel de situații, Comuna Crăciunești are obligația de a elimina efectele rezultate dintr-o astfel de împrejurare, adoptând, potrivit competențelor, după caz, măsuri corective de modificare, încetare, revocare sau anulare ale actelor care au afectat aplicarea corectă a procedurii de atribuire sau ale activităților care au legătură cu acestea.

**6. Prevederi finale și tranzitorii**

**Comuna Crăciunești va derula toate procedurile de achiziție numai prin sistem electronic al achizițiilor publice SEAP.** Utilizarea altor mijloace (offline) se va putea realiza numai în condițiile legii și numai pentru situațiile expres reglementate pe baza procedurilor interne proprii.

Comuna Crăciunești prin compartimentul achiziții publice va ține evidența achizițiilor directe de produse, servicii și lucrări conform planului anual al achiziţiilor publice, ca parte a Strategiei anuale de achiziții publice.

Prezenta Strategie anuală de achiziții pe anul 2023 se va publica pe pagina de internet [www.comunacraciunesti.ro](http://www.comunacraciunesti.ro)[.](http://www.mezopanit.ro/)

Întocmit,

Consilier achiziții publice

Havadtoi Attila